CELEX: 62016TA0569
Language: sk
Date: 2017-04-26 00:00:00
Title: Vec T-569/16: Rozsudok Všeobecného súdu z 26. apríla 2017 – OU/Komisia („Verejná služba — Zmluvní zamestnanci — Disciplinárne konanie — Pozastavenie výkonu funkcie — Zrážka z odmeny — Pokarhanie — Vrátenie — Článok 24 ods. 4 prílohy IX služobného poriadku“)

19.6.2017   
            
            
               SK
            
            
               Úradný vestník Európskej únie
            
            
               C 195/26
            
         Rozsudok Všeobecného súdu z 26. apríla 2017 – OU/Komisia
   (Vec T-569/16) (1)
   
   ((„Verejná služba - Zmluvní zamestnanci - Disciplinárne konanie - Pozastavenie výkonu funkcie - Zrážka z odmeny - Pokarhanie - Vrátenie - Článok 24 ods. 4 prílohy IX služobného poriadku“))
   (2017/C 195/37)
   Jazyk konania: francúzština
   
      Účastníci konania
   
   
      Žalobca: OU (v zastúpení: J.-N. Louis a N. de Montigny, avocats)
   
      Žalovaná: Európska komisia (v zastúpení: C. Ehrbar a F. Simonetti, splnomocnené zástupkyne)
   
      Predmet veci
   
   Návrh založený na článku 270 ZFEÚ jednak na zrušenie rozhodnutia Komisie z 13. marca 2015, ktorým sa zamieta žiadosť žalobcu o vrátenie súm zrazených z jeho odmeny počas obdobia šiestich mesiacov od 15. januára 2007, a jednak žiadosť o vrátenie uvedených súm spolu s úrokmi
   
      Výrok rozsudku
   
   
               1.
            
            
               Rozhodnutie z 13. marca 2015, ktorým Európska komisia zamietla žiadosť pána OU o vrátenie súm zrazených z jeho odmeny v nadväznosti na rozhodnutie Komisie zo 14. decembra 2006, sa zrušuje.
            
         
               2.
            
            
               Komisia je povinná vrátiť pánovi OU sumy zrazené z jeho odmeny v nadväznosti na rozhodnutie zo 14. decembra 2006.
            
         
               3.
            
            
               Komisia je povinná nahradiť trovy konania.
            
         
      (1)  Ú. v. EÚ C 211, 13.6.2016 (vec pôvodne zaregistrovaná pred Súdom pre verejnú službu Európskej únie pod číslom F-141/15 a postúpená Všeobecnému súdu Európskej únie 1.9.2016).